Krišjāņa Barona ozols
Krišjāņa Barona ozols ir dižozols, parastais ozols (Quercus robur), kas aug Ziemeļblāzmas ielā 38, Rīgā, Latvijā. Koku 1909. gadā, pārcēlies uz dzīvi Augusta Dombrovska Burtnieku namā, iestādījis Krišjānis Barons. Desmit gadu laikā tas bija izaudzis līdz 37 cm apkārtmērā 1,6 m augstumā virs zemes. Mūsdienās koks ir 17,5 metrus augsts, tā apkārtmērs sasniedz 2,15 metrus.